สวัสดีดีค่ะคุณ ตอนนี้หนูอายุ18ปีค่ะ อยากปรึษาคุณว่าตอนนี้ปวดหัวแบบนี้จะร้ายแรงอะไรไหมคะ หนูมีอาการปวดหัวตรงขมับติดต่อมาหลายปีแล้วค่ะ เมื่อก่อนปวดไม่บ่อยเท่าช่วงปีนี้ มีอาการ ปวดขมับบางครั้งก็ปวดไปถึงลูกตาแต่ไม่บ่อยเท่าไหร่ค่ะ บางครั้งก็คลื่นไส้ด้วยค่ะ เวลาปวด บางครั้งก็ปวดขึ้นมาเองเฉยๆ แต่เวลาอยู่ในที่ที่เสียงดัง หรือ มองจอคอมพิวเตอร์นานๆ ก็จะมีอาการปวดขึ้นมาเลยค่ะ
สวัสดีค่ะ อาการปวดขมับอาจมีสาเหตุจาก-ปวดหัวจากการใช้งาน คือปวดกล้ามเนื้อที่อยู่รอบๆศีรษะ สัมพันธ์กับการใช้งานสายตา-ปวดไมเกรน มักปวดข้างเดียว อาจมีคลื่นไส้ ตาพร่าร่วมด้วย-ปวดจากอาการในสมอง เช่นมีเนื้องอกในสมอง มักจะต้องปวดรุนแรง ปวดมากขึ้นเรื่อยๆ ปวดมากตอนเช้าและมีอาเจียนพุ่งโดยหากปวดติดต่อกันมานาน ไม่ดีขึ้น มีคลื่นไส้มาก ร่วมกับมีอาการทางระบบประสาทอื่นๆร่วมด้วยเช่น แขนขาอ่อนแรง พูดไม่ชัด ปากเบี้ยว ปวดมากขึ้นเรื่อยๆ ปวดจนต้องตื่นขึ้นมากลางดึก ปวดจนทำกิจวัตรประจำวันไม่ได้ ให้รีบไปพบแพทย์การดูแลตัวเองเบื้องต้น พักผ่อน พักการใช้งานสายตา รับประทานยาแก้ปวด ยาแก้อักเสบที่ไม่ใช่สเตียรอยด์เพื่อบรรเทาอาการได้